Tarybos direktyva
1978 m. liepos 25 d.
nustatanti specifinius emulsiklių, stabilizatorių, tirštiklių ir standiklių, skirtų naudoti maisto produktuose, grynumo kriterijus
(78/663/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1974 m. birželio 18 d. Tarybos direktyvą 74/329/EEB dėl valstybių narių įstatymų, reglamentuojančių emulsiklių, stabilizatorių, tirštiklių ir standiklių naudojimą maisto produktuose, suderinimo [1] su paskutiniais pakeitimais, padarytais Komisijos direktyva 78/612/EEB [2], ir ypač į jos 7 straipsnio 1 dalį,
atsižvelgdama į Komisijos pasiūlymą,
kadangi pagal Direktyvos 74/329/EEB 6 straipsnį emulsikliai, stabilizatoriai, tirštikliai ir standikliai turi atitikti specifinius grynumo kriterijus, nustatytus pagal tos direktyvos 7 straipsnio 1 dalį,
PRIĖMĖ ŠIĄ DIREKTYVĄ:
1 straipsnis
Specifiniai grynumo kriterijai, nurodyti Direktyvos 74/329/EEB 6 straipsnio 1 dalies b punkte, pateikiami šios direktyvos priede.
2 straipsnis
Dėl nurodytų priede medžiagų, kurių numeriai E 474 ir E 477, Taryba, remdamasi Komisijos pasiūlymu, gali iki 1981 m. gruodžio 31 d. vienbalsiai nuspręsti dėl būtinų pakeitimų po to, kai Komisija atliks savo tyrimą.
3 straipsnis
Valstybės narės priima įstatymus ir kitus teisės aktus, kurie, įsigalioję per 18 mėnesių nuo pranešimo apie šią direktyvą, ją įgyvendina. Jos nedelsdamos apie tai praneša Komisijai.
4 straipsnis
Ši direktyva skirta valstybėms narėms.
Priimta Briuselyje, 1978 m. liepos 25 d.